Ehdotus: neuvoston päätös yhteisön osallistumisesta eräiden laajasti vaeltavia kalakantoja koskevien hallinnointitoimenpiteiden käyttöönottoon liittyvien eräiden menojen rahoitukseen /* KOM/2000/0651 lopull. - CNS 2000/0268 */



Virallinen lehti nro 062 E , 27/02/2001 s. 0164 - 0165



Ehdotus: NEUVOSTON PÄÄTÖS yhteisön osallistumisesta eräiden laajasti vaeltavia kalakantoja koskevien hallinnointitoimenpiteiden käyttöönottoon liittyvien eräiden menojen rahoitukseen (komission esittämä) PERUSTELUT Euroopan yhteisöstä tuli Atlantin tonnikalojen suojelua koskevan kansainvälisen yleissopimuksen (ICCAT) sopimuspuoli 14 päivänä marraskuuta 1997. Tämän yleissopimuksen tarkoituksena on varmistaa tonnikalojen ja sen lähilajien säilyttäminen ja hoito Atlantin vesillä ja sitä ympäröivillä merialueilla. ICCAT on hyväksynyt 16-23 päivänä marraskuuta 1998 pitämässään 11. erityiskokouksessa suosituksen tietyn alueen sulkemisesta tietyksi ajaksi kalaparvien kokoamiseen käytettävien välineiden käyttöön liittyen. Tällä toimenpiteellä kielletään kurenuottaa käyttäviä tonnikala-aluksia kalastamasta kelluvien esineiden avulla tiettynä aikana tietyllä alueella nuorten trooppisten tonnikalojen pyynnin vähentämiseksi. Suosituksen mukaan tämän kiellon noudattamisen varmistamiseksi tällä alueella kyseisenä aikana kalastavilla aluksilla on oltava tarkkailija. Tämä suositus tuli voimaan 21 päivänä kesäkuuta 1999. Se on ICCAT-yleissopimuksen mukaisesti sopimuspuolia velvoittava. Koska Euroopan yhteisö on yksi sopimuspuolista, sen on sovellettava tätä suositusta. Suositus sisällytetään yhteisön lainsäädäntöön asetuksella (EY) N:o ... [1]. [1] KOM(2000)353 lopullinen, 8.6.2000 - 2000/0149 (CNS). Koska jäsenvaltioilla on vastuu kalastuksen valvonnasta, niiden on varmistettava, että niiden lipun alla purjehtivat alukset noudattavat tätä kieltoa. Tämän vastuun mukaisesti tarkkailijajärjestelmän hallinnointi kuuluu jäsenvaltioille. Niiden on toteutettava tarvittavat toimenpiteet tarkkailijoiden nimeämiseksi niiden lipun alla purjehtiville aluksille. Tarkkailijajärjestelmän käyttöönoton helpottamiseksi yhteisö voi osallistua taloudellisesti tästä järjestelmästä aiheutuviin kustannuksiin. Tuki voidaan myöntää ainoastaan 1 päivän marraskuuta 2000 ja 21 päivän tammikuuta 2001 välisenä aikana, ja sen ehtona on, että jäsenvaltiot vastaavat kustannuksista sen jälkeen kun järjestelmästä on tullut osa tavanomaista käytäntöä. Komissio ehdottaa, että neuvosto, ottaen huomioon Euroopan Parlamentin lausunnon, hyväksyisi tämän päätöksen. 2000/0268(CNS) Ehdotus: NEUVOSTON PÄÄTÖS yhteisön osallistumisesta eräiden laajasti vaeltavia kalakantoja koskevien hallinnointitoimenpiteiden käyttöönottoon liittyvien eräiden menojen rahoitukseen EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [2], [2] EYVL C ottaa huomioon Euroopan parlamentin lausunnon [3], [3] EYVL C sekä katsoo, seuraavaa: (1) Euroopan yhteisöstä tuli Atlantin tonnikalojen suojelua koskevan kansainvälisen yleissopimuksen (ICCAT), jäljempänä 'ICCAT-yleissopimus', sopimuspuoli 14 päivänä marraskuuta 1997. (2) ICCAT-yleissopimuksessa säädetään tonnikalavarojen ja sen lähilajien säilyttämisen ja hoidon alueellisen yhteistyön puitteista Atlantilla ja sitä ympäröivillä merillä erityisesti Kansainvälisen Atlantin tonnikalojen suojelukomission avulla, jäljempänä 'ICCAT', sekä antamalla sellaisia kalavarojen säilyttämistä ja hoitoa koskevia suosituksia yleissopimuksen alueella, jotka velvoittavat sopimuspuolia. (3) ICCAT on hyväksynyt 16-23 päivänä marraskuuta 1998 pitämässään 11. erityiskokouksessa suosituksen tietyn alueen sulkemisesta tietyksi ajaksi kalaparvien kokoamiseen käytettävien välineiden käyttöön liittyen. Tämä suositus on tullut kaikille sopimuspuolille pakolliseksi 21 päivästä kesäkuuta 1999. Suositus sisällytetään yhteisön lainsäädäntöön asetuksella (EY) N:o .... (4) Tämän toimenpiteen noudattamisen varmistamiseksi olisi säädettävä tarkkailijan läsnäolosta aluksella koko kyseisenä aikana. Olisi myös säädettävä näiden tarkkailijoiden nimeämistä, heidän tehtäviään ja tarkkailijoista aiheutuvia kustannuksia koskevista yksityiskohtaisista säännöistä. (5) Jäsenvaltioiden on varmistettava, että niiden lipun alla purjehtivat, ICCAT-vyöhykkeellä kalastavat alukset noudattavat tällä vyöhykkeellä sovellettavia säilyttämis- ja hoitotoimenpiteitä. Tämän vuoksi jäsenvaltioiden on tarpeellista varmistaa, että tarkkailijajärjestelmää sovelletaan. (6) Jäsenvaltioiden on näin ollen toteutettava tarvittavat toimenpiteet, jotta niiden lipun alla purjehtiville aluksille saadaan tarkkailija ja jotta tarkkailijoiden nimeämisestä aiheutuvat kustannukset tulevat maksetuiksi. (7) Tämän tarkkailijajärjestelmän soveltamisen helpottamiseksi on aiheellista säätää yhteisön taloudellisesta osallistumisesta tarkkailijajärjestelmästä aiheutuneisiin kustannuksiin 1 päivän marraskuuta 2000 ja 31 päivän tammikuuta 2001 välisenä aikana. Tämä taloudellinen osallistuminen edellyttää, että jäsenvaltiot huolehtivat menoista sen jälkeen kun järjestelmästä on tullut osa tavanomaista käytäntöä, ON TEHNYT TÄMÄN PÄÄTÖKSEN: 1 artikla 1. Asetuksen (EY) N:o..... ...artiklan mukaisten tarkkailijoiden nimeämisestä aiheutuvat kustannukset ovat heidät nimenneen jäsenvaltion vastuulla. 2. Jäsenvaltiot voivat siirtää nämä kustannukset osittain tai kokonaan lippunsa alla purjehtivien tai alueelleen rekisteröityneiden kurenuottaa käyttävien tonnikala-alusten varustajille. 2 artikla 1. Tarkkailujärjestelmän käyttöönoton helpottamiseksi yhteisö voi osallistua tarkkailijoiden nimeämiseen liittyvien jäsenvaltioiden menojen rahoitukseen 1 päivän marraskuuta 2000 ja 31 päivän tammikuuta 2001 väliseltä ajalta. 2. Yhteisön rahoitusosuus on 50 prosenttia tarkkailijoiden nimeämisestä aiheutuvista jäsenvaltion julkisista menoista. 3. Rahoitusosuutta haluavien jäsenvaltioiden on esitettävä komissiolle viimeistään 1 päivänä huhtikuuta 2001 yksityiskohtainen kertomus, jossa on seuraavat tiedot: -nimettyjen tarkkailijoiden lukumäärä, -kyseisten alusten lukumäärä, -tarkkailtavan aluksen nimi ja ajankohta, jonka kukin tarkkailija on ollut nimettynä, -jokaisen tarkkailijan loppukertomus. 4. Yhteisön rahoitusosuutta haluavien jäsenvaltioiden on esitettävä 2 kohdassa tarkoitettujen menojen korvaushakemus tositteineen kahtena kappaleena viimeistään 1 päivänä toukokuuta 2001. Näihin tositteisiin on kuuluttava vähintään jäsenvaltion ja palveluntarjoajan välisen sopimuksen tärkeimmät osat sekä niitä vastaavat maksutositteet. Jäsenvaltioiden on vakuutettava, että menot ovat toteutuneet moitteettoman varainhoidon periaatteiden mukaisesti ja tässä päätöksessä vahvistettuja vaatimuksia noudattaen. 5. Jäsenvaltioiden on toimitettava komissiolle kaikki tiedot, joiden perusteella se voi tarkistaa tässä päätöksessä tarkoitettujen vaatimusten noudattamisen, erityisesti sellaisten tarkkailijoiden nimeämisen osalta, joista aiheutuneiden kustannusten rahoittamiseen yhteisö on osallistunut. 3 artikla Jäsenvaltioiden on toimitettava komissiolle viimeistään 1 päivänä toukokuuta 2001 kokonaiskertomus, jossa arvioidaan niiden lipun alla purjehtiville aluksille nimettyjen tarkkailijoiden kertomusten päätelmät. 4 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja SELVITYS VAIKUTUKSISTA TALOUSARVIOON (Laaditaan euroina) 1. Budjettikohta: B2-9020 "Kalastustoimintaa koskeva tarkastaminen ja valvonta yhteisön merialueilla ja yhteisön ulkopuolella" Oikeusperusta: // Ehdotus neuvoston päätökseksi tietyn alueen sulkemisesta tietyksi ajaksi kalaparvien kokoamiseen käytettävien välineiden käyttöön liittyen // Vuoden 2001 alustavan talousarvioesityksen budjettikohdan B2-902 5.2 momentin neljännessä alamomentissa oleva selvitysosa kattaa tämän toiminnan. 2. Varainhoitovuodeksi 2001 tähän budjettikohtaan otetut määrärahat: MSM = 3,95 milj. euroa MM = 3,55 milj. euroa 3. Hyväksytyt tai haetut siirrot (täsmennettävä): - 4. Komission ehdottamasta päätöksestä johtuvat kulut: 0,190 milj. euroa a) Meneillään oleva varainhoitovuosi: -Kyseisiin budjettikohtiin otettujen määrärahojen avulla - [4] [4] Ainoastaan tällaisessa tapauksessa annettava yksityiskohtaiset perustelut. 5. Muut taloudelliset vaikutukset (tarvittaessa) Ei ole. 6. Käytetty laskutapa (selvennettävä) Lasku perustuu niiden kulujen arvioimiseen, joita yhteisön varustajille koituu tarkkailijoiden ottamisesta aluksille kolmeksi kuukaudeksi kyseisen kalastustoiminnan lopettamiseksi tietyllä alueella tietyksi ajaksi ehdotetun päätöksen mukaisesti. >TAULUKON PAIKKA> Huomautus: yhteisön taloudellinen osallistuminen jäsenvaltioiden menoihin tapahtuu yhtenä maksuna (100 %) jäsenvaltioiden laatimien arviointikertomusten hyväksymisen ja tositteiden toimittamisen jälkeen. Yhteisön osuuden enimmäismäärä varainhoitovuonna 2000 (0,190 milj. euroa) kuuluu siis budjettikohdan B2-902 (3,95 milj. euroa) määrärahoihin. Budjettipääosaston pääjohtajan lausunto